הוועדה לענייני ביקורת המדינה, כנסת 20, פרוטוקול מספר 97, 2016-03-07 11:00

קארין אלהרר: שלום לכולם.

קארין אלהרר: היום ה-7 במרץ 2016, כ"ז באדר א', התשע"ו.

קארין אלהרר: הדיון היום הוא דיון מעקב בשני נושאים, האחד, מערכת לתקצוב המכינות הקדם אקדמיות ולבקרה עליהן – דוח מבקר המדינה 63ג' ותכניות לימודים מיוחדות באוניברסיטאות – דוח מבקר המדינה 62.

קארין אלהרר: אנחנו מקיימים דיון מעקב שלישי בנושא התכניות החוץ תקציביות.

קארין אלהרר: זה דיון שני, בוקר טוב חברת הכנסת בן ארי, ודיון שני בנושא המכינות הקדם אקדמיות.

קארין אלהרר: אני מאוד מקווה שמדובר בדיון מעקב קצרצר, שבו נתבשר שהכול מתקתק כמו שעון ואז אנחנו כמובן נודה לכולם מקרב לב ונשלח את כל העוסקים במלאכה לעבודתם.

קארין אלהרר: תראו, אני לא עשיתי את דיון המעקב הזה כדי להציק למישהו, אלא רציתי לוודא שהדברים באמת נסגרים, בוקר טוב חבר הכנסת אלעזר שטרן, רציתי לוודא שהדברים נסגרים.

קארין אלהרר: קורה לא אחת בדיונים של הועדה, שהנה או-טו-טו הסכמים נחתמים, הכול קורה ואז, בלי לשים לב, זה לא התגבש, זה לא התממש ואנחנו מגלים את זה רק באיחור, בדיון מעקב שמתקיים אחרי איקס חודשים או שמא שנה ואז אנחנו אומרים: איך לא ידענו לשים את האצבע על הדופק בזמן, אז כדי למנוע את הנושא הזה, החלטתי כן לקיים את הדיון ואני יודעת שנעשו פניות לפיהן אין צורך בדיון הזה, אז במחילה מכבוד כל המכובדים שהגיעו, אני חשבתי שכדאי לסגור את זה היום.

קארין אלהרר: לגבי התכניות החוץ תקציביות, נתחיל אתן, אין צורך להכביר במלים על החשיבות של הפיקוח הצמוד על התכניות החוץ תקציביות ואם כבר החלטנו שצריכות להיות כאלו, אני, יכול להיות שאני שמרנית מדי אבל אם הייתם שואלים אותי –מה שאתם לא, אבל אם הייתם שואלים אותי אז הייתי מצמצת את זה ככל הניתן מתוך עקרון השוויון.

קארין אלהרר: הפיקוח שמל"ג-ות"ת הביעו רצון לקיים הוא פיקוח הדוק, אבל אני רוצה לוודא שהוא גם פיקוח יזום.

קארין אלהרר: אמר מנכל המל"ג המכובד "אין לנו ספק בסמכות שלנו לפקח על הגופים", כך אמרת בדיון הקודם ואנחנו רוצים לראות שאכן הדבר קורם עור וגידים והוא לא רק אמירות.

קארין אלהרר: לגבי מכינות קדם אקדמיות, אין ספק שהחשיבות היא מאוד גדולה, בדיון הקודם עמדנו על סִפּה של חתימה ואני קיבלתי לשולחני לפני דקה בערך, את חתימתו של משרד הביטחון בעניין ואני אשמח לגלות שיש עוד שתי חתימות בעניין הזה, שוב, על אותו עקרון של צמצום פערים, עקרון השוויון, מתן הזדמנות שווה גם למכינות הקדם אקדמאיות, שהן מכינות שיש להן חשיבות גדולה ולכן, טוב היה אם נתבשר על חתימה של כל הגופים בעניין.

קארין אלהרר: חברת הכנסת בן ארי, האם את רוצה לומר דבר מה?

מירב בן ארי: אני ארצה לשמוע את גדי.

קארין אלהרר: אנחנו מיד נפנה לגדי.

קארין אלהרר: הוא אורח - - -

מירב בן ארי: הוא האורח המרכזי שלנו.

קארין אלהרר: כן, מה שנקרא 'האורח מרכזי', אז בלי הקדמות נוספות, מר גדי פרנק, בבקשה.

<גדי פרנק: אני אתחיל לפי הסדר שלך, עם תכניות חוץ תקציביות.

<גדי פרנק: בתכניות חוץ תקציביות והתכניות הייעודיות במוסדות להשכלה גבוהה, אני אתייחס גם למה שאמרת, יושבת הראש, כאמור, התופעה היום לא רחבה ואנחנו רוצים לא רק להסדיר אותה אלא גם לוודא שהיא לא גדלה יותר ואפילו, לפי המלצות גרונאו, במוסדות מסויימים היא צריכה להצטמצם.

<גדי פרנק: בתאריך 23 בפברואר, כשבועיים, טיפה פחות, אחרי ישיבת הועדה הקודמת, יצאו שני מכתבים, מכתב אחד לכל ראשי המוסדות שמקיימים היום תכניות, הכוונה היא לאוניברסיטאות בעצם, שמקיימות היום תכניות מן הסוג הזה – תל אביב, בר אילן וכמה מוסדות נוספים, מכתב מפורט שמפרט להן את המתווה שאנחנו מבקשים מהן להגיש לנו לצורך ההתכנסות לתוך החלטות ועדת גרונאו, עם פירוט מפורט של הרבה מאוד פרמטרים שעליהם אנחנו מתכוונים לעשות פיקוח, אני לא בטוח אם את כל האקסל אבל מדובר ממש בטבלאות מאוד מסודרות, של כל הפרמטרים שאנחנו מתכוונים לעשות עליהם פיקוח, הן מבחינת מספרים הן מבחינת תאריכים ולוחות זמנים.

<גדי פרנק: יושבים פה מצד ימין חלק מנציגי האוניברסיטאות האלו שאולי יוכלו להתייחס אחרי זה ככל שהם ירצו, אבל, למיטב הבנתנו, כולם קיבלו את זה ומתכוונים לעמוד בלוחות הזמנים כדי להגיש לנו את זה.

קארין אלהרר: מה אתם מתכוונים לעשות במידה ולא יעמדו בלוחות הזמנים?

<גדי פרנק: אנחנו נביא אותם לוועדת פיקוח.

<גדי פרנק: אל"ף, כרגע, לפחות, כל המוסדות מצהירים שהם יעמדו בלוחות הזמנים, אין לנו כרגע - - -

קארין אלהרר: זה משמח.

<גדי פרנק: יופי.

<גדי פרנק: ככל שלא, כמובן, כמו שאמרתי בפעם שעברה, יש לנו ועדת פיקוח ואכיפה, אנחנו יכולים ואין לנו בעיה להפעיל אותה בהקשר הזה אבל לפחות כרגע, למיטב הבנתי, כולם עובדים – לפחות ממה ששמעתי כאן מצד ימין, מנציג אוניברסיטת תל אביב, שהיא אחת האוניברסיטאות המשמעותיות בנושא הזה, שהם עובדים במלוא המרץ כדי לעמוד בלוחות הזמנים.

<גדי פרנק: קצבנו לכל המוסדות הרלבנטיים להגיש את הדוחות המפורטים עד ל-31 במרץ, שזה אומר סוף חודש זה ולאחר מכן אנחנו נביא אותם לדיון כדי לאשר אותם.

<גדי פרנק: ככל שמישהו לא יעמוד שם בכל הפרמטרים, אנחנו נצטרך לעשות צעדי אכיפה רלבנטיים.

<גדי פרנק: במקביל, באותו יום ממש, ב-23 בפברואר, יצא מכתב לרופין, דיברנו עליה ארוכות בישיבה הקודמת, מוסד שאמנם גם בעניין היקף התכנית החוץ התקציבית חלק מן הפרמטרים צריכים לעמוד בפרמטרים הרגילים של גרונאו, אבל לכאורה, יכול, בהקשר של היקף התכנית ביחס לגודל המוסד, יש לו טענות שונות מאשר הטענות של יתר האוניברסיטאות מהסיבה ההיסטורית שלאורה נפתחה התכנית.

<גדי פרנק: הבהרנו לו שאנחנו מתכוונים להביא את הנושא הזה לדיון בוות"ת-מל"ג באחת מישיבותיה הקרובות, הוא יכול להגיש, הוא צריך להגיש בכל מקרה את כל הפרטים כמו כל יתר האוניברסיטאות, גם ככל שיש לו טענות שונות לחריגה או כל דבר אחר על הבסיס ההיסטורי, הוא צריך להגיש עד לאותו מועד, עד ל-31 במרץ את הטענות שלו ויתקיים גם לגביו דיון בוות"ת ובמל"ג - - -

קארין אלהרר: האם אתם כבר יודעים מתי יתקיים הדיון לגביו?

<גדי פרנק: אני מניח שבאחת הישיבות העוקבות של ות"ת ומל"ג, מאחר ואתם מכירים, שומעים מספיק בתקשורת את העובדה שאנחנו כרגע, השר כרגע עומד לאייש חברים נוספים במל"ג, אז יכול להיות שזה לא יהיה בישיבה הראשונה של מל"ג בתחילת אפריל, אלא בישיבה השנייה שלפני פסח, אבל הכוונה שלנו לא למשוך את זה הרבה זמן, אלא באחת מהישיבות העוקבות, מיד אחרי שיוגש החומר, יהיו עוד כמה ימים בהם הצוות המקצועי צריך לעבד את החומר ולתת את חוות דעתו לוות"ת ולמל"ג, אבל לא מדובר בתקופה ארוכה.

מירב בן ארי: תגיד, גדי, רק שאלה.

מירב בן ארי: רופין צריך להעביר גם עמדה בכתב כמו שכתבתם וגם גיליון אקסל?

<גדי פרנק: כן, הם צריכים להגיש את כל הפרמטרים כמו כל יתר האוניברסיטאות, הדבר היחיד הוא שבניגוד ליתר האוניברסיטאות, לגביהם יש להם איזשהו רכיב מסוים שהם צריכים לעבור שימוע אם הם רוצים, יכול להיות שהם יגידו שהם עומדים בזה כמו כולם אבל, אם הם ירצו להמשיך ולחרוג בגלל ההיקף, הרי ההיבט הרלבנטי הוא ההיקף, ההיבט העיקרי שלהם יש בו קושי מהסיבה ההיסטורית שלפיה ות"ת לא הסכימה לתקצב את התכנית הרגילה שלהם למינהל עסקים, בהיבט ההיקף ביחס לגודל המוסד.

<גדי פרנק: ההיקף של התכנית הזו ביחס לגודל המוסד, חורג ממה שקבע דוח גרונאו.

<גדי פרנק: אני לא יודע, יכול להיות שהם יגידו שהם יצמצמו, יכול להיות שלא - - -

קארין אלהרר: רק לשם הבהרה ושתהיה לנו יכולת לעקוב כוועדה – הדיון בעניינה של מדרשת רופין יתקיים בחודש אפריל, כן?

<גדי פרנק: עוד פעם, לא, יכול להיות שזה יהיה בישיבה אחת לאחר מכן.

<גדי פרנק: אני מראש אומר, יכול להיות שפה תהיה התדיינות משפטית לפני כן, אני לא יודע, כי אני צריך לראות את התשובה.

<גדי פרנק: יכול להיות שהתשובה שלה תהיה טרוויאלית ואפשר יהיה להשאיר אותה ולהעביר לוות"ת-מל"ג ויכול להיות שיהיה עוד שבוע שבועיים של התדיינות משפטית אתה, אם לא אז זה יובא בחודש מאי.

קארין אלהרר: דר' פרנק - - -

<גדי פרנק: אני לא דוקטור.

מירב בן ארי: עדיין לא.

קארין אלהרר: עדיין לא?

<גדי פרנק: אני גם לא, אני גם לא אהיה כנראה.

קארין אלהרר: אז מר פרנק היקר, אני רק רוצה לדעת לצרכי מעקב של הועדה, מתי אנחנו צריכים לפנות כדי לקבל תשובה, במידה ולא קיבלנו?

<גדי פרנק: לגבי כלל המוסדות, לגבי כלל האוניברסיטאות, כדי לוודא שהן הגישו את כל החומר - - -

קארין אלהרר: זה על פי - - -

מירב בן ארי: גבירתי יושבת הראש, רק בתחילת המושב הבא, כי אם עד סוף החודש הם צריכים להגיש אז באפריל תהיה פגישה של המל"ג ובמאי, זה יהיה רק כשאנחנו חוזרים.

<גדי פרנק: אני מציע, אם יורשה לי אציע לכן כך.

<גדי פרנק: מיד אחרי שנסיים לצפות לכל החומרים מכל המוסדות, אנחנו נשלח לכם עדכון, נגיד: הכול הגיע.

<גדי פרנק: אם יש צורך בדיון, אם זה רק הולך להיות דיון טכני של ות"ת שמאשר שכולם עובדים למעט רופין נגיד כרגע בתוך המתווה, או שיש מישהו שחרג או לא הגיע בזמן וכו', ככל שנעדכן שהכול בסדר, לפחות לגבי יתר האוניברסיטאות, זה - - - כמובן, נעביר לכם גם משהו מפורט שמסביר מה הם הגישו, נעשה איזשהו מיצוי, לא נעביר לכם הצעות בגיליונות אקסל אבל ניתן להם איזשהם לוחות זמנים למועדים שכל אחד קבע שהוא התכנס וכו'.

<גדי פרנק: לגבי הנושא של רופין אני מניח – כמו שאמרה חברת הכנסת בן ארי, שזה יימשך מעט יותר אז זה יהיה איפשהו בראשית חודש מאי, אני לא זוכר כרגע - - -

קארין אלהרר: הכנסת חוזרת מפגרה באמצע מאי, אז זה נראה לי זמן טוב.

<גדי פרנק: בסדר.

קארין אלהרר: עוד שאלה.

קארין אלהרר: לגבי הפיקוח האופרטיבי שלכם, העובדים ביחידת הפיקוח החדשה, בדיון הקודם ציינת, אדוני, שבעצם יש בין שלושה לארבעה עובדים בפיקוח, נכון?

קארין אלהרר: הם במשרה מלאה, בחלקי משרה?

<גדי פרנק: כן.

קארין אלהרר: משרה מלאה.

<גדי פרנק: אחד מתוכם, יש ממונָה ועוד שלש משרות.

<גדי פרנק: אחת מהן היא משרת סטודנט ושתי המשרות האחרות הן משרות מלאות רגילות.

קארין אלהרר: בעצם יש לנו שתיים מלאות.

<גדי פרנק: שלש ועוד אחת.

קארין אלהרר: שלש ועוד אחת.

קארין אלהרר: ואתה אומר שהם יעשו גם ביקורת יזומה שלהם.

<גדי פרנק: כן.

קארין אלהרר: ולא מחכים.

<גדי פרנק: בעצם, בתכנית העבודה שלהם, הכנסנו כמה נושאים מרכזיים ראשונים שאנחנו רוצים שהם יתחילו עליהם פיקוח, הנושא של תכניות החוץ תקציביות הוא אחד מהם.

<גדי פרנק: לכן, כפי שראית כבר, גם את המכתבים העברנו לכם ומי שכבר עשה את הפנייה לאותן אוניברסיטאות הוא אותה ממונה.

קארין אלהרר: או.

קארין אלהרר: קיי.

קארין אלהרר: , מצוין, בסדר, האם יש עוד הערה לגבי החוץ תקציביות?

קארין אלהרר: משרד מבקר המדינה?

קארין אלהרר: לא.

קארין אלהרר: מישהו סביב השולחן?

קארין אלהרר: כולם מרוצים וללא דיחוי נוסף נעבור לנושא מכינות קדם אקדמיות.

קארין אלהרר: אשמח לקבל עדכון ממך.

<גדי פרנק: או.

<גדי פרנק: קיי.

<גדי פרנק: , במכינות הקדם אקדמיות יש מסמך של הפרטים המקצועיים של כל הצדדים שנמצאים פה, ראיתי גם מהקרן לחיילים משוחררים, גם משרד החינוך ומגי יושבת פה, הם אישרו אותו.

<גדי פרנק: הקרן לחיילים משוחררים, ביום רביעי שעבר, אלא אם נעה תתקן אותי, הנהלת הקרן אישרה אותו - - -

מירב בן ארי: היא חתמה על המסמך כאן?

<איל דולב: כן.

קארין אלהרר: כן.

<גדי פרנק: אישרה וחתמה עליו.

<איל דולב: עם מכתב נלווה.

<גדי פרנק: כן, קיבלנו אותו לאישור אבל קיבלנו את המסמך עצמו חתום, זה מה שנשאל פה, לות"ת הוא כבר נשלח לקראת ישיבת ות"ת של יום רביעי הקרוב, הוא כבר על סדר יומה והחומר כבר נשלח לוות"ת.

<גדי פרנק: הות"ת אמורה לאשר אותו ביום רביעי הקרוב, ואז תצטרך גם חתימתי ומיד לאחר מכן, אם אני מבין נכון ותיכף נשמע מנציגת משרד החינוך, גם מנכ"לית משרד החינוך תחתום עליו, אבל - - -

קארין אלהרר: מהו המסמך הנלווה?

<איל דולב: אני יכול לפרט מטעם הקרן.

קארין אלהרר: מי אדוני?

<איל דולב: איל דולב, תקציבן של הקרן לקליטת חיילים משוחררים.

<איל דולב: הנהלת הקרן אישרה את המסמך כמו שנאמר ואכן, מנכ"לית הקרן היא הראשונה שחתומה על המסמך.

<איל דולב: חשוב לציין את שיתוף הפעולה ההדוק עם יעל ועם כל הצוות.

קארין אלהרר: מבורך.

מירב בן ארי: אחרי כל כך הרבה שנים.

<איל דולב: כן, אבל מה זה המסמך הנלווה: מכיוון שמסמך ההבנות מנוסח בתמצית, מצאה הנהלת הקרן לנכון להעלות פירוט נוסף של מספר נקודות, שהן ברובן הגדול או אולי אפילו בכולן, ללא מחלוקת בין הצדדים אלא, מה שנקרא '

<איל דולב: למען הסר ספק' וזה מונח על שולחנך.

<איל דולב: אחד הדברים העיקריים שכבר אמרנו כאן

<איל דולב: אבל חשוב לנו לומר שוב, זה נושא התקציב.

<איל דולב: התחייבנו לתת 14 מיליון שקל תוספת, על תקציב של 100 מיליון.

<איל דולב: אם לא נקבל תוספת מהאוצר, המשמעות היא קיצוץ של מלגות הקיום.

<איל דולב: אם היום חייל משוחרר נזקק לפי מצבו הסוציואקונומי מקבל 1,250 שקל לחודש, אז הוא יקבל חצי מזה.

<איל דולב: חשוב לנו להגיד, אין כסף 'יש מאין'.

<איל דולב: התחייבנו לתת תוספת, נפנה למשרד האוצר.

<איל דולב: פנינו, נקבל – נקבל, לא נקבל – ניאלץ לצמצם וזו תהיה פגיעה חד משמעית בחיילים משוחררים.

קארין אלהרר: רגע, רגע, האם יש מישהו מהאוצר כאן?

קארין אלהרר: בואי גבירתי.

קארין אלהרר: שם ותפקיד.

<מיכל גלברט: מיכל גלברט מאגף התקציבים ממשרד האוצר.

<מיכל גלברט: אלינו לצוות לא התקבלה איזושהי פנייה - - -

<איל דולב: לא, לצוות ביטחון.

<איל דולב: אנחנו תחת צוות ביטחון.

<מיכל גלברט: בסדר גמור.

<מיכל גלברט: בכל אופן, הות"ת פה תחת גדי פרנק מרכזת את כל הפניות שקשורות לתכנית החומש, זה בהחלט יהיה אחד מהנושאים שאנחנו נדבר עליהם וכמובן שההסכם יבוא - - -

<גדי פרנק: אני יכול לומר - - -

קארין אלהרר: הדבר - - - לא גורע מיכולתך לחתום על ההסכם.

<גדי פרנק: אני אגיד.

<גדי פרנק: המסמך הזה הוא מכתב נלווה שהקרן– לכן גם הקרן חתומה עליו, היא רצתה הבהרות מסוימות להבהיר שהן באחריותה.

<גדי פרנק: קיבלנו את המכתב, הם לא מצאו את מקומם בתוך המסמך כי ברור שעל תקציב הקרן או על המשמעות של תקציב הקרן לא אמורים – לא אני ולא מנכ"לית משרד החינוך לחתום.

<גדי פרנק: הם מצאו לנכון ללוות את המסמך הזה במכתב מלווה, כמובן שאני לא מונע מאף אחד מהם לכתוב מה עמדתו מעל ומעבר או כל הבהרה לדבר כזה, לכן, קיבלנו את המכתב כפי שאמרתי ולא מעבר לכך.

<גדי פרנק: המסמך הזה צריך לחדד.

<גדי פרנק: הוא מחדד ואומר את כל ההשלכות האופרטיביות והתקציביות שצריכות להתבטא כדי שמבחינתנו הרפורמה תצא לדרך.

<גדי פרנק: זה בעצם המסמך המרכזי שהיינו צריכים ושנדרש כדי לצאת לדרך אתו, בין שלושת השותפים.

<גדי פרנק: הדברים הבאים שצריכים לקרות, אחרי שלמעשה, כמו שאמרנו, במהלך השבוע הזה אנחנו מקווים לסיים את כל הדברים האלה, יצטרך להיות פירוט של הדבר הזה אל מול המוסדות ואל מול המכינות.

<גדי פרנק: איך מיישמים את זה אופרטיבית, מה מצופה מהן כבר לקראת שנת הלימודים הבאה, מהו המתווה לשנים הבאות, המסמך הזה בעצם מבצע את הרפורמה באופן מדורג על פני שלש שנים, גם באילוצים כלכליים אבל גם באילוצים אופרטיביים.

<גדי פרנק: נצטרך בתקופה הקרובה לנסח – יחד עם השותפים, מכתב שפונה למכינות ומבהיר להן מה מצופה מהן לקראת החודשים הקרובים, אני אתן דוגמאות לשתי סוגיות.

מירב בן ארי: רגע, שניה.

מירב בן ארי: אתה מתייחס ל-14 בדיון כאן?

מירב בן ארי: כי אני רוצה להבין רק משהו אחד מבחינת האוצר, חשבתי שאתה מתייחס לזה, האם ה-14 מיליון הנוספים אמורים להגיע מן התקציב שלך כשאתה כפוף ישירות לאוצר או מתקציב הביטחון?

<איל דולב: לא, אנחנו לא חלק מתקציב הביטחון.

<איל דולב: תקציב הקרן הוא בנפרד מתקציב הביטחון, הוא סעיף נפרד אבל הוא חוסה תחת צוות בטחון באוצר.

<איל דולב: הוא לא שייך לתקציב הביטחון.

קארין אלהרר: אז מאיפה יבוא הכסף?

<איל דולב: אנחנו כבר ביקשנו ונבקש שוב, תוספת ממשרד הביטחון.

<איל דולב: יש לנו 100 מיליון שקל.

קארין אלהרר: אני רק רוצה חידוד - - -

<איל דולב: סליחה, לא משרד הביטחון, משרד האוצר.

<איל דולב: צוות הביטחון במשרד האוצר.

קארין אלהרר: רק שניה, חידוד, חידוד.

קארין אלהרר: בעצם החתימה שלכם מותנית?

<איל דולב: היא לא מותנית, לא, לא.

<איל דולב: היא לא מותנית.

<איל דולב: אמרנו את זה כבר כמה פעמים.

<איל דולב: חתמנו, התחייבנו, אני רק אומר דבר מאוד פשוט: אם נקבל תוספת לא נפגע בחיילים משוחררים, לא נקבל תוספת – לצערנו תהיה פגיעה.

<עומר בבלי: אני רוצה לחדד, אני היועץ המשפטי של הקרן, עומר בבלי, משרד הביטחון.

<עומר בבלי: אני רוצה לחדד.

<עומר בבלי: קודם כל זה רק סעיף אחד מן המכתב הנלווה ואני רוצה לדבר על עוד כמה סעיפים אבל, אני רוצה לחדד את הנושא הזה.

<עומר בבלי: כיום, לפי ההסכם, ככל שהוא יאושר גם בהנהלת ות"ת, חיילים משוחררים, יקוצצו להם דמי הקיום ובמקום 1,250 שקלים בערך הם יקבלו 650 שקלים.

<עומר בבלי: זה המצב נכון לתקציב היום, ככל שלא יאושר לנו תקציב נוסף.

<עומר בבלי: צריך להבין שזו המשמעות של ההסכם.

קארין אלהרר: מהו המצב היום לפני ההסכם?

<עומר בבלי: לפני ההסכם 1,250 שקלים דמי קיום לחייל משוחרר, לפי תנאים סוציואקונומיים.

<עומר בבלי: עכשיו, מכיוון שאנחנו מעבירים 14 מיליון שקלים בהתאם למתווה, זה אומר שחייל משוחרר יקבל 650 שקלים.

<עומר בבלי: זה המצב.

<עומר בבלי: רגע, רגע, אני רוצה לסיים בבקשה את כל ההערות.

<עומר בבלי: המעמד, מבחינתנו, של המכתב הנילווה, הוא של חלק עיקרי מההסכם.

<עומר בבלי: כלומר, הסכם ההבנות הוא כללי ומדבר על עיקרי הדברים והמכתב הנילווה הוא איך שאנחנו רואים את היישום ואת המשמעות של ההסכם, אז נושא אחד בעצם הוא התקציב הזה.

<עומר בבלי: נושא שני הוא הנושא של המצב כיום למי שאינו חייל משוחרר.

<עומר בבלי: היום, מי שאינו חייל משוחרר ולומד במכינות הקדם אקדמיות, בהתאם לוועדת צדוק ובהתאם לתקנון הקרן, ובהתאם למה שקורה בפועל, גם מי שאינו חייל משוחרר כהגדרתו בחוק, כלומר, לא בת שרות לאומי ולא חייל ששירת בצה"ל או בשירות סדיר, אדם כזה גם כן צריך לעמוד בתנאים סוציו אקונומיים.

<עומר בבלי: כלומר, שאר האוכלוסיות גם צריכות לעמוד בתנאים סוציואקונומיים כדי לקבל את דמי הקיום ולקבל את שכר הלימוד.

<קריאה: לא, לא, לא, שאר האוכלוסיות לא מקבלות דמי קיום, רק שכר לימוד.

<עומר בבלי: סליחה, שכר הלימוד, לא משנה.

<עומר בבלי: הם צריכים לעמוד בתנאים הסוציו אקונומים ובהתאם להסכם החדש – כמובן שכל אחד יתעסק, אנחנו נמשיך עם הועדות שלנו לחיילים המשוחררים אבל, לקרן ולמשרד הביטחון יש איזשהו חשש לפיו, מה שיקרה, כיוון שהוועדות כבר לא חוסות תחת כנפינו, שבעצם, מי שאינו חייל משוחרר, יוכל לקבל שכר לימוד ללא תנאים סוציואקונומיים, בעוד שחייל משוחרר יצטרך לעמוד בתנאים סוציו אקונומיים ובכל המבחנים, מי שאינו חייל משוחרר לא יצטרך לעמוד בתנאים הללו בכלל.

<קריאה: בטח שיצטרך, בטח שיצטרך.

<עומר בבלי: יפה, עכשיו, כרגע, זה לא נמצא אצלנו.

<עומר בבלי: אנחנו רוצים להבטיח – וזה המכתב הנלווה, שהתנאים יהיו זהים, זאת אומרת, ככל שלא יהיה צורך בעמידה בתנאים סוציו אקונומיים נמוכים או לא יודע מהם התנאים, שיהיו זהים לאלה שחיילים המשוחררים, ואם הם יהיו מקלים יותר אז אנחנו רוצים שגם לחיילים משוחררים יהיו תנאים מקלים יותר.

<עומר בבלי: מכיוון שאצלנו – בניגוד למי שאינו חייל משוחרר, התנאים שלנו קבועים בתקנון הקרן, שהוא במעמד של תקנות, אז לנו יהיה קשה לשנות את התנאים ולכן, יש לנו איזשהו חשש ולכן המכתב הנלווה רוצה להבטיח שלא ייווצר מצב כזה.

<קריאה: אני לא מצליחה, תסביר - - -

קארין אלהרר: אני לא מצליחה להבין.

מירב בן ארי: אני גם לא מבינה.

מירב בן ארי: אני רוצה לדעת.

מירב בן ארי: במקרה אני מכירה את שר האוצר, אז אולי תסביר לי, האם ה-14 מיליון – ולכן רציתי לשמוע את מיכל, האם ה-14 מיליון הם מה שחסר לך כדי לא לפגוע, כי אני לא רוצה לפגוע במילגות הקיום, אני לא רוצה שזה יירד מ- 1,250 ל-650 - - -

<עומר בבלי: זה המצב.

מירב בן ארי: תגיד מה צריך לעשות.

<איל דולב: צריך לקבל תוספת של 14 מיליון לקרן ממשרד האוצר, לקרן לסיוע נוסף, בתוך הקרן לחיילים משוחררים.

מירב בן ארי: ואת לא קיבלת פנייה כזאת, מיכל?

מירב בן ארי: את לא מכירה את זה?

קארין אלהרר: היא בחינוך, היא לא בביטחון.

<מיכל גלברט: אבל - - -

<גדי פרנק: מירב, מירב, יש לנו פה תוספת תקציבית על פני שלש שנים.

<גדי פרנק: גם אם תשאלי עכשיו את מיכל אם היא קיבלה מאתנו פנייה, כי הרי אני, כדי לממן את הרפורמה הזו, צריך סכום דומה לסכום שלהם, אז האם היא קיבלה מאתנו פנייה – לא.

<גדי פרנק: יש שלש שנים קדימה.

<גדי פרנק: אני יוצא מנקודת הנחה שאחת משתיים: או שאני אממן את זה מתוך התקציב שלי, יש לי סדרי עדיפויות בתוך התקציב שלי, או שאני בשנה הקרובה אביא את זה להסכמה על הדבר הזה.

<גדי פרנק: כל אחד מהצדדים – כנ"ל אם תשאלי את משרד החינוך, אני לא חושב שמשרד החינוך או מנכ"לית משרד החינוך כבר סגורה על התקציב הבא שלה.

קארין אלהרר: גדי, אתה אומר שיש לכם תקציב פנוי?

קארין אלהרר: אני לא מצליחה להבין.

<גדי פרנק: לא, זה אומר שבתוך סדרי העדיפויות - - - פשוטה, ממשלת ישראל אישרה את תקציב 2017 - - -

מירב בן ארי: קודם כל, גדי, זה בסדר להגיד שיש לך.

<גדי פרנק: התשובה היא לא.

<גדי פרנק: אין לי אבל, הכנסת עדיין לא אישרה את תקציב 2017 למיטב ידיעתי.

קארין אלהרר: למיטב ידיעתי גם לא.

<גדי פרנק: ועל כן, אף אחד מאתנו לא יודע באופן מלא מה תקציבו לשנים 2017, 2018, 2019.

<גדי פרנק: המסמך הזה מדבר על שנים 2017, 18', 19'.

קארין אלהרר: אבל אני מניחה שיש תכנית עבודה.

קארין אלהרר: לא עובדים לפי "כיבוי שריפות".

<גדי פרנק: נכון מאוד, נכון אבל, מדי שנה, כל אחד ממשרדי הממשלה, למיטב ידיעתי, או לפחות הרוב המוחלט של משרדי הממשלה, מנהל אל מול משרד האוצר דיון בשאלה מהו התקציב שנדרש לו לשנים הקרובות.

<גדי פרנק: גם אנחנו עושים את זה.

<גדי פרנק: מערכת ההשכלה הגבוהה עובדת בדרך כלל על תקציב רב שנתי אבל מה לעשות, באוקטובר השנה הקרובה נגמרת התכנית הרב-שנתית ואנחנו נצטרך לנהל את המשא ומתן הזה מול האוצר, אז אנחנו אומרים: אנחנו מניחים שבתוך סדרי העדיפויות שלנו מול משרד האוצר, על השנים הקרובות, אנחנו נצליח להביא את הסכום הזה, לא נראה לנו בעייתי לקחת את ההתחייבות, זה מספיק חשוב כדי לצאת לדרך, או.

<גדי פרנק: קיי?

קארין אלהרר: טוב.

<איל דולב: אני רוצה רגע להשלים לגבי הקרן.

<גדי פרנק: אני לא יכול להגיד לך שאם - - -

<איל דולב: אני רוצה רגע מילה לגבי הקרן.

קארין אלהרר: לא למהר עם פנקס הצ'קים.

מירב בן ארי: אבל גם לא למהר להגיד שאתה תוריד את מלגת הקיום.

<איל דולב: לא, תני לי רק להגיד לך מילה.

<איל דולב: יש לנו אמנם 2 מיליארד אבל הם רובם לפיקדון.

<איל דולב: בחלק הרלבנטי יש לי רק 100 מיליון שקל לקרן לסיוע נוסף.

<איל דולב: כולו מנוצל, מנוצל באיכות של 97%, זאת אומרת, אין כסף 'יש מאין', את יכולה להגיד לי: אל תוריד מדמי הקיום, תוריד מהנדסאים-טכנאים, תוריד מהכשרות מקצועיות, יכול להיות - - -

קארין אלהרר: נציגי הקרן, תראו, הבנתי, יש את העניין של 14 מיליון, to be determined מול אגף תקציבים.

קארין אלהרר: מה עוד יש בנספח שעשוי בעצם להפיל את ההסכם הזה?

<עומר בבלי: אני לא יודע אם להפיל, אנחנו פשוט מציבים - - -

קארין אלהרר: מציפים, מציפים.

<עומר בבלי: מציפים, כן, מציפים את הדברים החשובים לנו כקרן.

<עומר בבלי: הנושא השני שחשוב לנו הוא שהתנאים למי שמקבל מלגת לימוד שהוא חייל משוחרר, יהיו אותם תנאים כמו אלה של מי שאינו חייל משוחרר, כלומר, לא ייווצר מצב שמי שאינו חייל משוחרר יהיו לו תנאים מקלים לקבלת המלגה.

<עומר בבלי: יש לנו עוד כמה נושאים קטנים ועוד נושא שהוא משמעותי בעינינו, שהוא הנושא של "אחרי חמש שנים" - - -

קארין אלהרר: אבל אם הוא לא חייל משוחרר אז איך הוא מגיע דרככם?

<עומר בבלי: הוא לא דרכנו.

<עומר בבלי: הוא לא דרכנו.

<עומר בבלי: היום הוא היה באותן ועדות שמשותפות למשרד החינוך, כולם הגיעו אלינו בעצם ובדקנו אותם עם אותם תנאים בדיוק.

קארין אלהרר: טוב.

<עומר בבלי: הנושא השלישי המהותי הוא הנושא של תום זכאות של חייל משוחרר.

<עומר בבלי: בהתאם לחוק, חייל משוחרר הוא עד אחרי חמש שנים.

<עומר בבלי: אחרי חמש שנים, נניח, התחלת ללמוד במכינה הקדם אקדמית והחמש שש שנים שלך שמאז השחרור הסתיימו, מי שמימן את החייל המשוחרר בדרך כלל זה היה משרד החינוך.

<עומר בבלי: באחרונה הוצאנו חוות דעת משפטית בה אמרנו שאנחנו רואים במי שהתחיל את הלימודים שלו בתוך החמש שנים, כאילו הוא התחיל את מימוש הזכאות ולכן, ככל שיש לנו תקציב בנושאים אחרים, למשל, אם הוא התחיל לימודים שלא במכינה קדם אקדמית אלא כהנדסאי-טכנאי וימשיך מעבר לחמש השנים, אנחנו עדיין נממן אותו.

<עומר בבלי: במכינות הקדם אקדמיות, מכיוון שזה תקציב צבוע, אין לנו כרגע תקציב לממן מעבר לחמש שנים ומשרד החינוך נתן מענה.

<עומר בבלי: לנו חשוב לוודא - - -

<קריאה: לא רק משרד החינוך אלא גם הות"ת.

<עומר בבלי: משרד החינוך והות"ת, נכון.

<עומר בבלי: לנו חשוב לוודא, מדובר על כשלושה מיליון שקלים, לפי מה שהבנתי, פחות או יותר.

<עומר בבלי: אותם 3 מיליוני שקלים – חשוב לנו שהם ימשיכו להיות ממומנים על ידי ות"ת ועל ידי משרד החינוך, או מי שעכשיו ינהל את זה במסגרת הרפורמה, כי אחרת ייווצר מצב שבו אנחנו נצטרך עוד פעם להכניס את היד ל-3 מיליון שקלים, כדי לממן גם מעבר לחמש שנים שזה, אני אומר שוב, פגיעה בדמי הקיום או במלגות לשכר הלימוד ולכן, גם את זה הכנסנו כנקודה מהותית מבחינתנו, כחלק ממסמך ההבנות.

קארין אלהרר: האם מקובל – ות"ת-מל"ג?

<גדי פרנק: תראו, רק בשביל להגיד חד משמעית.

<גדי פרנק: מה שמקובל עלינו זה מה שמוזכר, מה שחתמנו, זה המסמך שמנכ"לית הקרן חתמה ואנחנו חתמנו.

<גדי פרנק: הם כתבו מסמך נוסף ביניהם שהוא מציף את מה שהם חושבים שאנחנו ומשרד החינוך, צריכים לעמוד בעוד תנאים מעבר לזה וכו', אז אנחנו נדון אתם.

<גדי פרנק: זה בסדר שמישהו כותב מכתב שהוא נוסף למסמך הבנות שהוא מחייב אותו, הוא כתב אלינו, אנחנו צריכים לדון אתם על זה, אנחנו מחוייבים למה שאנחנו מביאים כרגע - - -

קארין אלהרר: להסכם.

<גדי פרנק: להסכם.

<גדי פרנק: על המכתב הנוסף, זה מכתב נלווה, יש פה את המעמד שהם חתמו עליו, לא אנחנו, והוא לא המסמך שמחייב את כולם.

<גדי פרנק: כמובן שאנחנו שותפים ואנחנו רואים אותם כשותפים לדרך לטווח הארוך, לא נגיד להם "אנחנו לא מוכנים לדון על דברים נוספים", כי אנחנו מוכנים לדון על כל דבר אחר נוסף, גם בעתיד, גם אם יפנו אלינו על דברים נוספים בעתיד, דברים שלא נמצאים במסמך הזה ולא נמצאים במכתב שלהם והם ירצו לדון עליהם בעתיד, הם שותפים שלנו ואנחנו נהיה מוכנים לדון אתם, כרגע אנחנו מביאים לוות"ת ולמל"ג, את האישור של המסמך הזה, אני מניח שכך גם משרד החינוך.

קארין אלהרר: מיד נפנה.

קארין אלהרר: למען הסר ספק, אתם מחויבים להסכם שעליו חתמתם.

<איל דולב: אנחנו מחוייבים להסכם ולמכתב הנילווה בד בבד.

קארין אלהרר: לא, לא, אתה - - -

<עומר בבלי: זה מינוח משפטי.

קארין אלהרר: בסדר, גם אני יודעת לשאול שאלות משפטיות.

<עומר בבלי: וודאי.

קארין אלהרר: אז מה שאני באה ואומרת הוא הדבר הבא.

קארין אלהרר: אתם חתמתם על ההסכם, יש לי העתק חתום שלכם בידי.

קארין אלהרר: החתימה מחייבת אתכם, אתם מודעים לזה.

<איל דולב: בד בבד עם המכתב הנילווה.

קארין אלהרר: לא, אבל תקשיב.

קארין אלהרר: תקשיב.

קארין אלהרר: תראה.

קארין אלהרר: החתימה שלכם - - -

<עומר בבלי: חתמנו גם עליו, אגב.

קארין אלהרר: בסדר, אתה יודע, גם אני כל יום מדפיסה מכתבים וחותמת עליהם.

קארין אלהרר: את מי זה מחייב מלבד את עצמי?

<עומר בבלי: אנחנו, הנהלת הקרן יש לה מעמד סטטוטורי חוקי ולכן זה מחייב אותנו.

קארין אלהרר: כן, אבל אתה יכול לחייב את עצמך, אתה פחות יכול לחייב - - -

<איל דולב: בוודאי אבל אנחנו צריכים למלא את חלקנו.

קארין אלהרר: תראה, יש שני דברים.

קארין אלהרר: יש שתי אופציות, תגיד לי מה נכון מבחינתך המשפטית.

קארין אלהרר: יש הסכם שיש לו שלושה צדדים.

קארין אלהרר: יש אתכם, יש את הות"ת-מל"ג ויש את משרד החינוך.

קארין אלהרר: ההסכם הזה, אתם הוצאתם בנוסף להסכם את אותו דף הבהרות, מכתב הבהרות ובעיניכם הוא מחייב אתכם באותה המידה.

קארין אלהרר: יש שתי אופציות.

קארין אלהרר: או שאתם באים ואומרים: ההסכם לרבות הנספח מחייב ואין בלתם, דהיינו, בלי התחייבות למסמך לא יהיה דבר, או שאתם באים ואומרים: אני מתחייב להסכם, השותפות האחרות יחתמו על ההסכם, על יתר הדברים נדבר וזו סיטואציית חיים אחרת.

קארין אלהרר: תגיד לי למה התכוונתם.

<עומר בבלי: אני יותר נוטה לאפשרות הראשונה, רק אני רוצה להבהיר - - -

קארין אלהרר: או.

קארין אלהרר: קיי.

קארין אלהרר: אז אני רגועה.

קארין אלהרר: האפשרות הראשונה.

<איל דולב: האפשרות הראשונה שאומרת: מבחינתנו, ההסכם – המכתב הנלווה מבהיר את ההסכם ולכן כך אנחנו רואים את ההסכם והנקודות הללו הן נקודות עיקריות מבחינתנו, כלומר, אם הן לא מקויימות אז ההסכם עצמו בעצם לא מקויים, ואז, אם הוא לא מקויים אז זה עם כל ההשלכות.

קארין אלהרר: אז אתם חותמים על ההסכם מתוך הבנה שכרגע הוא בטל.

<איל דולב: הוא לא בטל אבל - - -

<עומר בבלי: הוא - - - ההסכם.

<איל דולב: אנחנו כתבנו את ההבהרות האלו, פחות או יותר, זאת אומרת, לא כדי לנגח חלילה את הות"ת אלא מתוך הבנה, כי גם הנושא הזה, למשל, של החמש שנים, הרי, מה הן חמשת השנים?

<איל דולב: ברגע שהוא מסיים את הזכאות הוא אזרח כמו כל אזרח אחר וכמו כל אזרח אחר הוא זכאי למה שכל אזרח אחר זכאי לו וכך זה גם מנוסח בהסכם עמו.

קארין אלהרר: תקשיב, אין מחלוקת.

קארין אלהרר: השאלה אם אנחנו רוצים - - -

<איל דולב: אין סתירה, זה מה שאני אומר, אין סתירה.

קארין אלהרר: רק שניה, אני אומרת, השאלה, האם אנחנו רוצים להתקדם הלאה ולהגיד: הנה, יצאנו לדרך חדשה ואנחנו ננהל שיח לגבי הדברים שנותרו ואין להם מענים, כמו למשל, עניין התיקצוב של חמשת השנים, או עניין התיקצוב של אזרחים שאינם חיילים משוחררים, האם אנחנו עושים את זה או אם אנחנו אומרים: תשמעו, ביום הראשון, אם הדבר הזה לא מקויים, אני שובר את הכלים ולא משחק.

<עומר בבלי: אז אני אענה לך ובואי נחלק.

<עומר בבלי: בעוד שהתקציב יקח זמן עד שנקבל או לא נקבל אותו – ואנחנו כרגע מדברים על תקציב אחר, זאת אומרת, עד שנגיע ל-14 מיליון זה הרי הליך של מספר שנים, אז זה משהו שאנחנו יכולים לחיות אתו בינתיים, עד שנקבל את התשובה אם יש או אין תקציב, אבל, יש פה נקודות שמבחינתנו, אם מחר בבוקר קורות אז זה חייב להיות כבר עכשיו מיושם.

<איל דולב: אבל הכיוון הוא חיובי.

קארין אלהרר: אתם מאוד לא משמחים אותי.

<איל דולב: חשוב לי להדגיש, הכיוון של הקרן הוא חיובי, הנהלת הקרן אישרה, אנחנו - - - עם כולם, אנחנו לא באים לנגח, אלה פשוט הבהרות ולהבנתנו, הן גם לא בסתירה גמורה, לפחות, למה שהות"ת אומרת, אז הכיוון של הקרן הוא בהחלט חיובי.

קארין אלהרר: כן, אדוני, שם ותפקיד.

<יורם רז: שמי יורם רז, אני מנהל המכללה האקדמית של עמק יזרעאל.

<יורם רז: אני רוצה לדבר בשם 15,000 סטודנטים ואם אני חשבתי, כשהוזמנתי לכאן, שאולי זה מיותר להגיע, בגלל שכפי שהציגה גבירתי, בעצם אנחנו עומדים היום לפני חתימה וזה יום חגיגי, אז מסתבר שהדיון מתחיל מחדש.

<יורם רז: אנחנו התחלנו את המהלך הזה לפני שמונה שנים.

<יורם רז: עברנו שלש ועדות חינוך, נכון שהנושא הזה קיבל דחיפה, לשמחתנו, בעקבות הפעילות של הועדה לביקורת המדינה, כי כנראה יש איזושהי עילה רגולטורית יותר, המחייבת את - - -

קארין אלהרר: אני יכולה לצטט אותך?

<יורם רז: בחינם.

<יורם רז: אֶת הרשות המבצעת.

<יורם רז: אבל, בעצם, אנחנו חוזרים לאותה נקודה בה היינו.

קארין אלהרר: עושה רושם.

<יורם רז: הנקודה שבה היינו הייתה מאוד פשוטה.

<יורם רז: הרעיון שלנו, כולל ועדת אריאב, כולל שתי החלטות ממשלה, כולל שלש החלטות של שלש ועדות כנסת לדורותיהן, הייתה לעבור לוות"ת.

<יורם רז: זה הכול.

<יורם רז: מישהו צריך להכין שנת לימודים, אין מענה, לכו הביתה, באופן טבעי, מעבר למכרז - - - .

<יורם רז: בספטמבר מתחילה שנת לימודים, בעמק יזרעאל לומדים 1,000 סטודנטים, איפה?

<יורם רז: אצל מי?

<יורם רז: עם מי הם לומדים?

<יורם רז: הם מחפשים את ה'שלייקסים' שלהם שאנחנו מכירים אותם כבר שמונה שנים, היינו בכל הפורומים, אתם פשוט מתחלפים, אנחנו לא כל כך ואנחנו מכירים.

<יורם רז: מכירים את הרפרנטים באוצר, מכירים את הכול.

<יורם רז: בעצם, יכול להיווצר מצב – ואת תראי גם את גדי, שהוא יתקשר אלי בתשע בערב ויגיד: אני נורא מצטער, משרד הביטחון מממש את המכתב.

<יורם רז: זה לא יכול להיות ככה.

<יורם רז: מירב, אני פונה אלייך וגם לגבירתי, כי באדמיניסטרציה שלך זה קיבל פתאום את התנופה הזאת, של סטגנציה שהייתה בלתי אפשרית, וזה לא יכול להימשך ככה.

<יורם רז: אז תגידו, אתם לא יכולים?

<יורם רז: שנדע איפה אנחנו עומדים ואני לא יודע מה נעשה הלאה אבל אי אפשר להמשיך לחיות בצורה כזאת.

<יורם רז: אתם גם נעלמים כפי שאנחנו יודעים - - -

מירב בן ארי: אנחנו לא נעלמים.

קארין אלהרר: אני כאן כדי להישאר.

<יורם רז: סליחה, סליחה, סליחה - - -

מירב בן ארי: תראה, הפיקציה הזאת שנקראת פגרה זה אולי נכון פה - - -

<יורם רז: אנחנו, אנחנו נעלמים.

קארין אלהרר: פגרה זה שם לא טוב.

<יורם רז: אנחנו חייבים להכין שנת לימודים.

<יורם רז: יושבים פה ראשי מוסדות, יושבים פה מנהלי מכינות, זה לא צחוק וזה בלתי אפשרי לחיות במן מצב שהוא כזה.

מירב בן ארי: 'ממה נפשך?

מירב בן ארי: ' מה אתה חושש?

מירב בן ארי: יש - - -

<יורם רז: 'ממה נפשי'?

<יורם רז: אני רוצה לדעת - - -

מירב בן ארי: יש כאן התקדמות מסויימת.

קארין אלהרר: איזו התקדמות, מירב?

מירב בן ארי: החתימה על המסמך הזה?

קארין אלהרר: אבל - - -

מירב בן ארי: באים ואומרים לי שאין מסמך.

מירב בן ארי: סוף סוף ראיתי מסמך.

<איל דולב: אנחנו מן הראשונים שחתמנו, סליחה.

קארין אלהרר: יופי, חתימה בהתניות.

מירב בן ארי: אתה יודע מה, הגיע הזמן שתחתמו.

קארין אלהרר: אבל לא בהתניות.

<איל דולב: אבל תגידו - - -

קארין אלהרר: תגיד לי, למה - - -

<עומר בבלי: אלה נושאים שהם קריטיים למשרד הביטחון ולהנהלת הקרן.

קארין אלהרר: אני לא מבינה איך חותמים על מסמך ואומרים: 'רוצה אני' ומצד שני מצרפים עוד איזה דף, צטל'ה קטן, שמעקר - - -

<עומר בבלי: הוא לא מעקר מתוכן, זה שוב פעם, אלו הבהרות.

קארין אלהרר: זה מה שאתם אומרים.

קארין אלהרר: אם תבואו ותגידו לי, סליחה, אם תבואו ותגידו לי: תשמעי, אנחנו יוצאים לדרך, המסמך הזה הוא כדי שיהיה לנו מצע לשיח משותף אחר כך, הייתי מברכת על זה אבל מה אתם אומרים: אתם אומרים, הנה החתימה, הנה, אנחנו יכולים לסמן וי, חתמנו, עכשיו אני מעבירה את המסמך הזה למל"ג-ות"ת, אני מעבירה למשרד החינוך, יגידו גם הם: חתמנו ובסוף לא יגיעו 14 מיליון מהאוצר – שדרך אגב - - -

<קריאה: ואז החתימה שלי תהיה פתאום - - -

<איל דולב: לא אמרנו שהחתימה לא - - -

<גדי פרנק: אפשר לעזור לכם?

<גדי פרנק: אפשר לעזור לכם להיות בחזרה אופטימיים?

<גדי פרנק: שניה.

קארין אלהרר: זה בלי zoom, כן.

<גדי פרנק: תראו, אפשר לראות, היועץ המשפטי יציג את זה איך שהוא רוצה, הוא בוודאי לא היועץ המשפטי שלי אז הוא יבחר איך שהוא רוצה אבל, אני מניח - - -

קארין אלהרר: גדי, גם אם הוא לא שלך הוא יועץ משפטי והעמדה שלו היא זו שתייצג את הקרן.

<גדי פרנק: נכון אבל בואו נעשה טיפה סדר בזה.

<גדי פרנק: נניח שאתם אומרים פה: תשמעו, יש פה 'כתובה' והסכם ממון, בסדר?

<גדי פרנק: זה קצת מה שניסית לתאר בדברים שלך, רק צריך להיות פה - - -

קארין אלהרר: לא כיוונתי לשם אבל בסדר.

<גדי פרנק: אני אהיה ברור בדברים שלי, בסדר?

<גדי פרנק: אני מביא לוות"ת ולמל"ג לאשר ולמיטב ידיעתי גם למשרד החינוך, אֶת הכתובה, בסדר?

<גדי פרנק: הוא כתב הסכם ממון, אני לא חתום עליו.

<גדי פרנק: אז האישה או הבעל, כתב הסכם ממון, שלח אותו בהסתייגות, אני לא חתום עליו.

<גדי פרנק: אני, למיטב הבנתי, כרגע, לא רואה איך גם מה שהוא כתב וכל מה שאמר פה היועץ המשפטי והתקציבן של הקרן, שאת שניהם אני מאוד מעריך, מסכנים את היציאה לדרך מסיבה פשוטה, הסיכון היחיד למיטב הבנתי, הוא עליהם.

<גדי פרנק: מרגע שאנחנו יוצאים לדרך – וזה צריך להיות ברור פה, נעשָה פה סדר שלם במערכת.

<גדי פרנק: חיילים משוחררים שעד עכשיו הסתובבו וחלקם קיבלו תיקצוב על ידי הקרן וחלקם באוניברסיטאות קיבלו תיקצוב על ידי ות"ת וחלקם קיבלו השלמה על ידי משרד החינוך, או על ידי ות"ת וחוזר חלילה, עוברים לאחריות הקרן לחיילים משוחררים.

<גדי פרנק: כולם, באופן מלא, כל שכר הלימוד שלהם - - - החיילים המשוחררים.

<גדי פרנק: שאר האוכלוסיות והתיקצוב המוסדי יהיו באחריות ות"ת ומשרד החינוך.

<גדי פרנק: אם מחר בבוקר תהיה למישהו בעיה מסוג הבעיות שהוא תאר כאן כרגע, אז במובן מסוים הבעיה נמצאת אצלו בבית, הוא יצטרך להתמודד אותה, כי הוא לפי חוק חייב לממן חיילים משוחררים, אז הוא יצטרך לריב עם משרד האוצר או עם עצמו.

<גדי פרנק: זה בסדר שהוא הציף את הסיכונים האלה, לא אכפת לי לקרוא כשהוא כותב לי מכתב של סיכונים.

<גדי פרנק: הסיכונים למיטב הבנתי ככל שהם נמצאים הם נמצאים בעיקר אצלו.

<גדי פרנק: אני לא רואה מה אם מחר בבוקר, כשנצא לדרך, הוא יחזור ויגיד לי: התבלבלתי, אתה חייב לקחת את החייל המשוחרר בחזרה אליך.

<גדי פרנק: בסדר, אז הוא אמר, מה זה אומר, כי לפי חוק לא ברור לי עד היום בכלל למה ות"ת מימנה את החיילים המשוחררים - - -

<יורם רז: זה בא במקום - - -

<גדי פרנק: שניה, אבל יורם, יורם, אל תריב, עזוב, נו, אנחנו בכיוון של התקדמות אז בוא לא נריב, די.

<גדי פרנק: הכי גרוע דרך אגב, זה לצאת לדרך כשכולם אומרים: אני שותף ואז אני מתחיל לריב אתו.

<גדי פרנק: אני לא רב אתו.

<גדי פרנק: אני מבין את הסיכונים שלו, אני מבין גם למה הוא כתב, אני מבין יועץ משפטי ומבין תקציבן, אני לא רואה למה זה מפריע לי כרגע ולכן, אני לא חושב, אני לא רואה למה זה אמור להפריע - - -

קארין אלהרר: שאלה, גדי, כשהוא יבוא ויגיד לך: תשמע, ההסתייגויות שכתבתי בדף הנוסף לא מקויימות ואני רואה את עצמי פטור מן העניין, האם אתה ממשיך לקיים את ההסכם?

<גדי פרנק: אני אסביר למה הוא יכול להגיד את זה אבל אין לזה שום משמעות.

קארין אלהרר: לא, אני שואלת אותך, אתה, מל"ג-ות"ת, אתה תמשיך לקיים את ההסכם?

<גדי פרנק: כן, אני אסביר גם למה.

קארין אלהרר: או.

קארין אלהרר: קיי., זה רשום בפרוטוקול.

<גדי פרנק: כן.

<גדי פרנק: אני אסביר גם למה.

<גדי פרנק: כי מרגע שיצאנו לדרך, אני לא רואה מה המשמעות לכך שהוא יגיד לי דבר כזה, אלא אם הוא רוצה, הוא יכול לשמוט את אחריותו ולא לתקצב חיילים משוחררים, זו זכותו אבל, יש לו בעיה חוקית עם עצמו, לא אתי.

<גדי פרנק: אני, ממחר בבוקר, כל מה שאני צריך בהסכם הזה זה להגיד לו: הא לך 20 מיליון שקלים לחיילים המשוחררים באוניברסיטאות שעד עכשיו משום מה, אף אחד לא ברור לו, תקלה היסטורית, הות"ת מימנה במקום הקרן, למרות שזו אחריות הקרן מבחינה חוקית, הא לך, תממן, יש פה הסכם שמסדיר את הֲסֵדֶר בינינו ואיך הֲסֵדֶר הזה הולך ומתממש למשך שלש שנים, יש פה הרבה דברים שכולנו מסכימים עליהם, ולך יש עוד איזשהן בעיות, ואני אתן דוגמה הכי פשוטה - - -

<יורם רז: גדי, ארבע שנים הוא אמר את זה ולא הסכמת ועכשיו אתה מסכים?

מירב בן ארי: אבל עכשיו הוא מסכים על זה.

<גדי פרנק: מהסיבה הפשוטה, יורם, יורם, הרי למה הגענו למועד לזה?

<גדי פרנק: גם לאור הלחץ של הכנסת פה אבל גם, בגלל שות"ת פנתה בצורה ברורה לקרן "אם לא אין בעיה, תחזרו להסתדר עם חיילים משוחררים, אני פשוט אפסיק לתקצב את החיילים המשוחררים, 14 או 15 מיליון שקל בכל מקרה יהיו חזרה במגרש שלכם".

קארין אלהרר: או.

קארין אלהרר: קיי.

<גדי פרנק: כי פשוט אני מממן אותם בלי שמישהו נתן את הסמכות החוקית לממן אותם.

<גדי פרנק: למה?

<גדי פרנק: בגלל תקלה היסטורית.

קארין אלהרר: תודה.

<גדי פרנק: אז זה בסדר, אני מרגיש נוח עם הדברים.

קארין אלהרר: תודה.

קארין אלהרר: כן, אדוני.

קארין אלהרר: שם ותפקיד.

<צבי ארד: אני מדבר בשם המכללות החוץ תקציביות, אני נשיא המכללה האקדמית נתניה, יש לנו מכינה קדם אקדמית שפועלת 21 שנה, אין לנו שום בטחון, אמנם מר גדי פרנק הסביר לי שלא ניפגע אבל אין לנו שום מסמך, שום דבר - - -

קארין אלהרר: אני אחתום עליו מחר, בישיבה.

קארין אלהרר: יש הסכם.

מירב בן ארי: יש הסכם.

<צבי ארד: גם לגבי החוץ תקציביות?

<גדי פרנק: אני אחדד את הקושי שמעלה פרופ' צבי ארד מנתניה.

<גדי פרנק: הקושי שמתאר פרופ' צבי ארד הוא העובדה שלגבי המיגזרים החרדי והערבי – החרדי בעיקר נוגע למכינה בקריית-אונו והערבי נוגע יותר למכינה בנתניה, במוסדות החוץ תקציביים, בעצם, מה שמוסדר פה הוא שהקרן לחיילים משוחררים ממשיכה לתקצב את החיילים המשוחררים, היא לא רואה אם זה מוסד מתוקצב או לא מתוקצב – זה לא מעניין אותה.

<גדי פרנק: ות"ת ומשרד החינוך מתקצבים את המוסדות המתוקצבים באשר הם.

<גדי פרנק: לגבי המוסדות החוץ תקציביים, בפרט לגבי המגזר החרדי והמגזר הערבי, נותר פה איזשהו סימן שאלה איך בדיוק להסדיר את העניין, הכוונה היא להסדיר.

<גדי פרנק: הכוונה 'בגדול' שלנו היא לאפשר גם מלגות שהיום אנחנו מאפשרים, בראי הסטודנט, כלומר, בלי לבדל את סוג המוסד אבל, מתחילת התואר הראשון, כלומר, מתחילת השנה הראשונה של התואר הראשון, למגזרים החרדי והערבי, להוריד אותם גם לרמת המכינות, מה שיאפשר פתרון מניח את הדעת לדעתנו, גם לסוגיה הזאת.

<גדי פרנק: הקושי היחיד – ואני מחדד פה גם את הקושי דווקא מול נציגי הקרן, כי אנחנו נמצאים באיזשהו מתח.

<גדי פרנק: מצד אחד אנחנו רוצים לפתור את הסוגיה הזו ומצד שני הקרן לחיילים משוחררים כל הזמן מפחדת – כמו שנאמר כאן גם קודם, שבטעות, מישהו שהוא מגזר חרדי או מגזר ערבי, יקבל שקל יותר מחייל משוחרר.

<גדי פרנק: במתח הזה אני חי ואני צריך איפה שהוא לחיות באמצע ויש כאן קושי להחזיק את שתי המערכות האלו.

<גדי פרנק: אנחנו ננסה ללכת בשביל האמצע בצורה שתיתן פתרון סביר לזה ומצד שני לא תפגע בעקרון של זה, חושבים שיש לנו פה שביל אמצע סביר.

<גדי פרנק: אין מה לעשות, כאשר אתה משנה מערכת אז היא לא יושבת בדיוק אחד לאחד כמו שהיא ישבה קודם ואני חושב שכל הצדדים צריכים להבין את זה.

<גדי פרנק: גם, מצד אחד, המכינות במוסדות החוץ תקציביים ומצד שני גם הקרן.

מירב בן ארי: רגע, אבל אני רוצה לשאול שאלה.

<צבי ארד: גדי, מתי נוכל לקבל מסמך?

<גדי פרנק: כאשר אנחנו נוציא לכלל המכינות את המכתב לגבי כל מה שתיארתי, הוא יצא בטווח של כמה שבועות, אנחנו נתייחס גם לסוגיה הזאת.

מירב בן ארי: או.

מירב בן ארי: קיי.

מירב בן ארי: , אבל רגע, אמרת פה משהו מאוד נכון, שאגב, מחר יש כאן ישיבה בוועדת החינוך על העניין של הלא-מתוקצבות, אמרת פה שהקרן לא עושה אבחנה בין סטודנט שהולך ללמוד - - -

<גדי פרנק: נכון.

מירב בן ארי: אבל הות"ת כן עושה כי הות"ת מראש מתקצבת רק את המכללות שמתוקצבות – רגע, אתה התייחסת כאן ספציפית למכינה של המגזר הערבי בנתניה והחרדי בקרית אונו אבל מה קורה עם סטודנט שהולך ללמוד במכינה – לצורך העניין במכללה למינהל והוא סטודנט, אתה יודע, מה שנקרא, בלי מגזר, שבא לעשות מכינה, שמקבל בעקרון סיוע מהקרן, האם אתה מבין את השאלה?

<גדי פרנק: יש לנו 'בגדול' שלשה סוגי אוכלוסיות, 'בגדול', שליש מן הסטודנטים במכינות הם בכלל לא ראויים לסיוע, לא משנה אם זה חייל משוחרר - - -

מירב בן ארי: בוא נדבר על אחד שראוי לסיוע.

<גדי פרנק: הראויים לסיוע 'בגדול' נחלקים לשנים - - -

מירב בן ארי: הוא לא חרדי ולא ערבי.

<גדי פרנק: '

<גדי פרנק: בגדול' נחלקים לשלושה סוגי אוכלוסיות, לחיילים משוחררים, למיגזר ערבי שמטבע הדברים ממילא פטור שירות, ולמגזר החרדי שבהסדרים הקיימים פטור שירות.

<גדי פרנק: אלו שלושת האוכלוסיות שקיימות.

<גדי פרנק: לגבי החייל המשוחרר, הקרן לא מבדלת, לא מעניין אותה אם הוא הולך ללמוד בנתניה - - -

מירב בן ארי: כן, זה ברור.

<גדי פרנק: לעולם ות"ת ומשרד החינוך, לעולם התקיצוב המוסדי שלה מבדל.

<גדי פרנק: באיזה עולם היא לא מבדלת ולכן כיוונתי אליו – בעולם של מלגות.

<גדי פרנק: בעולם של מלגות – לא משנה אם אלו מלגות הסיוע או מלגות יעודיות של חרדים או לערבים, אני רואה את הסטודנט, לא מעניין אותי כרגע אם הוא לומד ברייכמן או שהוא לומד באוניברסיטת תל אביב, אם הוא לומד בנתניה או אם הוא לומד ברופין.

<גדי פרנק: כאשר אני נותן מלגה לסטודנט אני רואה את הסטודנט, אני מסתכל על המצב הסוציו אקונומי שלו, לא מעניין אותי באיזה מוסד הוא לומד ולכן, הכוונה שלנו, את המלגות למגזר הערבי ולמגזר החרדי, שהן בעצם המשלימות לחיילים המשוחררים במקרה של מכינות, לפתוח גם למכינות.

<גדי פרנק: עד היום המלגות שהיו לשני המגזרים האלה היו פתוחות רק משנה א' של התואר הראשון וצפונה.

<גדי פרנק: זו הדרך שלדע

<גדי פרנק: תנו תיתן מענה מספק ומניח את הדעת לבעיה הזו.

<גדי פרנק: אני רק אומר, המתח הוא שהקרן – ואני מבין גם את הראייה שלה, מנסה לגרום לכך שאנחנו נעשה תמונת ראי של מה שהיא עושה, כלומר, להבטיח בדיוק ברמת השקל, ששום פרט מהמגזר הערבי או מהמגזר החרדי, לא יקבל בטעות באיזושהי סיטואציה שקל יותר מאשר חייל משוחרר.

<גדי פרנק: עכשיו, אלו שתי מערכות שונות, כי הם עובדים דרך מערכת של "ראויים לסיוע" בקריטריונים מסויימים ואנחנו נותנים דרך תכניות מלגות.

<גדי פרנק: אנחנו ננסה להגיע למכסימום התאמה בין הדברים אבל, יכול להיות שההתאמה תהיה 99%.

<גדי פרנק: אני מבקש משני הצדדים בהקשר הזה, גם מן הצד של המכינות במוסדות המתוקצבים ומצד שני גם מהצד של הקרן, להבין, שננסה ללכת פה על השביל המדויק ביותר באמצע אבל, אם תהיה התאמה של 90% או 95% או 99% ולא 100%, לקחת נשימה עמוקה ולתת לנו לעבוד כי יש פה שני עקרונות – שהם מוצדקים לצורך העניין אבל אני צריך לממש את שניהם במערכת אחת.

מירב בן ארי: זאת אומרת שאותו סטודנט שהולך ללמוד במכינה בנתניה או בראשון או בבינתחומי, יקבל בדיוק מבחינת המכינה, אם הוא עומד בתנאים, כמו אותו אחד שהולך ללמוד באוניברסיטה.

<גדי פרנק: המלגה האישית שהוא יקבל, עזבי את התיקצוב המוסדי, הרעיון הוא שהוא יקבל, שכן, הוא יהיה פתוח לאותה מילגה אישית, תבדילי בין קיצוב מוסדי לבין המילגה האישית שהוא מקבל.

מירב בן ארי: כן, זה מה שאני - - -

<גדי פרנק: והם רוצים להבטיח מצד שני, שזה יהיה שקל פחות, אפסילון פחות ממה שמקבל החייל המשוחרר, כשהוא מקביל לאותם תנאים.

<גדי פרנק: אני צריך ללכת פה באיזושהי דרך לא טרוויאלית, אנחנו חושבים ש'על פניו' יש לנו פתרון, בדיוק הבוקר היה אצלנו דיון בנושא הזה, אמנם קצר אבל גם עם הייעוץ המשפטי, אנחנו חושבים שיש לנו פתרון ושאנחנו נוכל להביא אותו לשולחן תוך כמה שבועות עד שייצא המכתב הזה, אנחנו רק אומרים לכל הצדדים לנשום טיפה עמוק.

<גדי פרנק: אני לא רוצה שברגע שאני מוציא את המכתב אז מיד הקרן לחיילים משוחררים תקפוץ לי, אפרופו "רגע לפני שיצאתי לדרך" ולא "רגע אחרי שיצאתי לדרך" ותגיד לי: אבל זה סותר את העיקרון מספר 2 במכתב שלי שאומר שככלל, חיילים משוחררים אמורים לקבל יותר מערבים וחרדים ויש לך איזה ערבי שאולי בטעות יקבל שקל יותר מזה.

<עומר בבלי: אנחנו נגיד את זה אם זה יהיה המצב.

<גדי פרנק: אם תגידו את זה לפני שנצא לדרך ואם לא תהיו טיפה עם אורך רוח כדי לראות שאנחנו עושים משהו סביר ולא מנסים למנוע את העקרון שלכם, אז לא נצא לדרך.

<גדי פרנק: ואם תבינו שאנחנו מנסים ללכת עם העקרון שלכם אבל, מה לעשות, אני צריך גם לתת פתרון למוסדות חוץ תקציביים ואני צריך לעשות את זה בצורה סבירה, בכל דרך, עוד פעם, תראה, אני מכיר מעט מאוד דברים במשפט, אני לא עורך דין, אני מכיר מעט דברים שהם שחור או לבן, הרוב הוא אפור, באמצע, אפור כהה, אפור בהיר, אפור מאוד בהיר - - -

<עומר בבלי: אפור הוא דווקא נושא מאוד שחור לבן.

<גדי פרנק: לא, זה לא.

קארין אלהרר: לא זה לא.

<גדי פרנק: לא, כי היכולת שלך להשוות - - -

<עומר בבלי: היכולת שלנו כמשרד הביטחון - - -

קארין אלהרר: אני מבינה שאתם עושים את עבודתכם נאמנה, באמת, זה 'שאפו' גדול, על זה שאתם קמים כל בוקר, חדורי מוטיבציה לתת את השרות הטוב ביותר עבור האזרחים שאתם אמונים על השירות עבורם.

קארין אלהרר: יחד עם זאת, יש פה ניסיון לעגן בהסכם מתן שרות לאוכלוסייה רחבה בהרבה ולכן, אני חושבת, אני חושבת, שבאמת אם אנחנו רוצים להתקדם - - -

<איל דולב: שוב פעם, לנו בקרן אין בעיה, אני רוצה רק להגיד מילה.

<איל דולב: אנחנו בעד החוץ תקציבי ושמרנו, מבחינת הקרן שמרנו עליהם כדי שאנחנו, גם אם הות"ת לא נותנת להם תיקצוב הסכמנו, זאת אומרת, אני נותן 50% יותר, אני לא מקבל שם תקצוב ועדיין הסכמנו לתת, הקרן היא לא הבעיה פה.

קארין אלהרר: בסדר, אבל תהיה לכם בעיה כשמדובר - - -

<איל דולב: אז רגע, חשוב להבין, גדי, חשוב להבין, היום, במצב היום, יש שכר לימוד ויש דמי קיום.

<איל דולב: המכסימום בשכר לימוד הוא 100% ובדמי הקיום המכסימום הוא 100%.

<איל דולב: היום, רק חיילים משוחררים מקבלים דמי קיום, חרדים וערבים באשר הם, הכי נזקקים שיש, הם לא מקבלים דמי קיום, אז יש איזושהי הבדלה שקיימת היום.

<איל דולב: אנחנו לא רוצים להרוס את השמחה, העמדה שלנו - - -

קארין אלהרר: אז אל.

<איל דולב: לא, אנחנו לא הורסים את השמחה.

<איל דולב: היום יש, נכון?

<איל דולב: דמי קיום חרדים וערבים לא מקבלים?

<איל דולב: נכון?

<איל דולב: וחיילים משוחררים כן מקבלים?

<קריאה: חצי מהם שירות לאומי.

<איל דולב: או.

<איל דולב: קיי.

<איל דולב: שירות לאומי זה חייל משוחרר, או.

<איל דולב: קיי?

<איל דולב: אז יש איזושהי הבדלה, או.

<איל דולב: קיי?

<איל דולב: אז יש פה איזה - - - יש פה מקום משחק לוות"ת ואנחנו לא רוצים להרוס.

קארין אלהרר: או.

קארין אלהרר: קיי.

<גדי פרנק: אני אומר, בסך הכול הפתרון לשני הקצוות שנמצאים פה, הוא הפתרון שאני חושב שהוא אפשרי, בסך הכול נצטרך לדרוש מכל הצדדים להיות קצת, מה שנקרא, זהירים ולא לקפוץ מיד ולהגיד: זה גובר על זה או זה גובר על זה.

<גדי פרנק: אני מבין את הקרן, אני מבין מצד שני לגמרי את המוסדות החוץ תקציביים, בפרט אלה שנמצאים בחזית ההנגשה של - - - אבל יש גם אחרים.

<גדי פרנק: בסך הכול אנחנו נצטרך ללכת פה באיזשהו שביל באמצע, זו סוגיה לגיטימית, אנחנו מכירים אותה, חושבים שיש לנו פתרון סביר עבורה, אני רק, עוד פעם, לא רוצה להיקלע למצב שבו מישהו, שניה אחרי קופץ ואומר: אתה - - - לא, אני מנסה לפתור בעיה אמיתית ואני מבין את השיקולים של שני הצדדים.

<גדי פרנק: אני מקווה שזה יצלח.

<גדי פרנק: זו אחת הסוגיות, דרך אגב, שבאמת, או שהיא תיפטר והיא תצא לדרך או שלא, אבל אם לא אז לא נצא לדרך, אז זה לא משנה אם אני אמשיך לקיים את ההסכם או לא, אני מאמין שכן.

קארין אלהרר: או.

קארין אלהרר: קיי.

קארין אלהרר: , משרד החינוך, בבקשה.

קארין אלהרר: האם אתם מתכוונים לאשר את ההסכם ולחתום עליו?

<מגי קורן: כפי שכתבה מנכ"לית המשרד ואת קיבלת את המכתב אלייך, אז אנחנו, מבחינת המשרד, הישיבה שהתקיימה ב-8 בפברואר, את סיכום הישיבה קיבלתם, המשרד - - - הכרזה שמתשע"ז הרפורמה יוצאת לדרך.

<מגי קורן: אנחנו גם הודענו עם הסתייגויות – בכנס מנהלי המכינות בשבוע שעבר, והמשמעויות מבחינת משרד החינוך הן, שב-31 לאוגוסט, הזכיינית שהפעלנו אותה, שזו חברת "מרמנת" חברת בקרה והפעלה וגם המיחשוב ייפסקו ולכן, יש חשיבות רבה לחתום, כדי לצאת בהנחיות אל המכינות, כי במידה ולא נצא בהנחיות היערכות לתשע"ז אני צופה שאנחנו נהיה במקום מאוד לא נעים ואנחנו במשרד חותמים על מסמך ההבנות, כפי שאנחנו קבענו.

<מגי קורן: אתמול קיבלנו את ההערות וכמו שגדי אמר, מבחינתנו, מסמך ההבנות הוא זה שקובע ואני חושבת שכדאי לצאת לדרך ויפה שעה אחת קודם.

קארין אלהרר: גם שעתיים קודם.

מירב בן ארי: חמש שנים ליתר דיוק.

<מגי קורן: אני עדיין לא העברתי את זה ליעוץ המשפטי שלנו מכיוון שזה הגיע רק אתמול, אני עדיין לא הספקתי אבל - - -

<יורם רז: היא חתמה כבר בע"ב.

<מגי קורן: אבל אני באמת לא חושבת - - -

מירב בן ארי: הוא אומר שחתמת כבר.

<יורם רז: שייני חתם כבר בתשע"ב.

מירב בן ארי: וזה הזמן לתת - - -

<מגי קורן: כן, היו גם כמה שרי חינוך בדרך - - -

מירב בן ארי: כמה מנכלים.

<מגי קורן: בדיוק ואני עמדתי - - -

<יורם רז: צודק?

<מגי קורן: נכון, אז אני מציעה - - -

מירב בן ארי: את מעבירה ללשכה המשפטית שלך היום?

<מגי קורן: כן, אני בהחלט אעביר את זה אבל אנחנו חותמים על מסמך ההבנות, במכתב המנכ"לית ציינה שמיד לאחר ה-9 במרץ עם אישור הות"ת, אנחנו - - -

<קריאה: נחתום על המסמך?

<מגי קורן: אנחנו רוצים בוועדת היגוי – כמו שסיכמנו בוועדה האחרונה שהתקיימה לפני שבועיים, אנחנו חייבים להוציא הנחיות מצִדנו אל המכינות בכול הנושאים, יש סוגיות רבות שצריכים לתת את הדעת עליהן ואיך להיערך לתשע"ז.

קארין אלהרר: תודה.

קארין אלהרר: כן, אדוני, בבקשה.

<זהר אביטן: שמי זוהר אביטן, אני יושב ראש ועד מנהלי המכינות.

<זהר אביטן: הסיפור הזה של ההתניות לביצוע החלטת מממשלה, חוזר ברציפות מ-2011.

<זהר אביטן: בכל פעם יש הסכמות, יש מסמך הבנות ובפעם הקודמת היו כמה ועדות חינוך וראשי הוועדות אישרו את מסמכי ההבנות, עכשיו אני רואה מסמך הבנות ואני רוצה להבהיר משהו שעומד, להבנתי, בסתירה לרעיון שבבסיס החלטת הממשלה לקדם אוכלוסיות חלשות וחיילים משוחררים להשכלה הגבוהה באמצעות השכלה.

<זהר אביטן: חוק החיילים המשוחררים 94 סעיף 12, על כל התיקונים שבו, ההיגיון שעומד מאחוריו –ודיברתי עם מציע החוק, היה, שהמלגות הנוספת – לכן זה נקרא קרן לסיוע נוסף, באו לפצות את החיילים המשוחררים, שלא השלימו השכלה תיכונית, להשלים אותה באמצעות סיוע נוסף שלא יפגע בפיקדון האישי, כי חייל רגיל משתמש בפיקדון האישי כדי לממן את הלימודים.

<זהר אביטן: הכנסת הסעיף הזה של מלגות הקיום הוא סוג של פקיעת החלטת ממשלה, מכיוון שהממשלה לא אמרה שהיא לא תשקול סיוע נוסף לחלשים, היא לא אמרה שאין אפשרות בהחלטת המחליטים שלה, לאגם משאבים שיכולה להוסיף תקציבים למלגות.

<זהר אביטן: כרגע לב העניין, כל הדיון על מלגות קיום, לא יהיה שווה אגורה אחת אם לא יהיו תלמידים.

<זהר אביטן: לב העניין הוא הלימודים, הוא 10,000 שקלים בערך שתלמיד צריך לשלם למכינה, כי אין לו תנאי קבלה לאוניברסיטה או למכללה.

<זהר אביטן: העיכובים האלה, חברת הכנסת קארין אלהרר, אני מאוד מעריך את המאמץ שלך, של חבר הכנסת מרגי ושל חברת הכנסת מירב בן ארי אבל, אני מבקש במקרה הזה, אין התניות יותר.

<זהר אביטן: המכינות עומדות בפני תכנון שנת הלימודים הבאה, אנחנו לא מסוגלים לתכנן, אנחנו לא מסוגלים להגיד לתלמידים מה יהיה.

<זהר אביטן: בימים אלה החלה ההרשמה למכינות לספטמבר, כל הרעיון היה שנצא לדרך, 80% סגור, ואת 20% הנותרים נברר תוך כדי הליכה.

<זהר אביטן: קודם לצאת לדרך, אחרת כל הדיון לא שווה.

קארין אלהרר: תודה רבה, אני רוצה להודות לכולם, לצוות מבקר המדינה, שוב, על הדוח, שני דוחות מאוד חשובים, שמדברים על היכולת להשתלב בקהילה כבוגרים יצרנים, על עקרון השוויון שראוי שייעשה בו שימוש טוב יותר.

קארין אלהרר: אני חושבת שאין מחלוקת, גם סביב השולחן הזה, שיש צורך אקוטי – אם נתחיל בעניין המכינות, יש צורך אקוטי בחתימה וביציאה לדרך.

קארין אלהרר: קודם כל אני מבקשת לקבל עד יום חמישי את ההסכם חתום, אתם חותמים מיד אחרי הות"ת-מל"ג, נכון?

<קריאה: כן.

קארין אלהרר: מצוין, אז עד יום חמישי אני מבקשת לקבל לוועדה את ההסכם חתום על ידי שלש הגורמים ובעצם אתם תהיו הגורם האחרון, אז משרד החינוך יעביר לי את ההסכם החתום על ידי שלש הגורמים.

קארין אלהרר: אני חושבת שהיה פה דיון חשוב ולו מפני העובדה שהוא הציף את היכולת של מי מהצדדים למסמס תהליך שהוא מאוד ארוך כבר, הוא ארוך מדי והגיע הזמן לצאת לדרך.

קארין אלהרר: תראו, תמיד כשמתחילים משהו חדש יש מהמורות, יש אתגרים ויש מכשולים, ואפשר לבחור באחת משתי דרכים.

קארין אלהרר: אפשר לדלג מעליהם או מתחתם, לחפור ופשוט לצלוח אותם, או שאפשר להיתקע.

קארין אלהרר: הדרך להיתקע היא פשוט בלתי אפשרית כבר כי זה יותר מדי זמן שזה נדחה ונתקע ואני אומרת לכם, שכל אחד ואחת מכם, יכולים לקום בבוקר ולמצוא סיבה מספיק טובה – משפטית או לא משפטית, לשאלה למה ההסכם הזה לא יבוצע.

קארין אלהרר: אני שמחה שחתמתם, משרד הביטחון ומעריכה את חתימתכם, אעריך מאוד את החתימה של כל יתר הגורמים אבל, אני פונה אליכם לא לעכב את זה, גם אם הדברים ייראו כאלו הם לא מתואמים עם מסמך ההבנות שלכם, שאתם יצרתם, עם ההסתייגויות שלכם, ברגע הראשון, לא להרים ידיים בעניין הזה, לא לפני שנעשה בחינה ויתקיים שיח אמיתי בנושא הזה.

קארין אלהרר: אני מבקשת מות"ת-מל"ג עד אמצע מאי, להעביר את החלטת המל"ג בנוגע לרופין.

מירב בן ארי: גם של האוניברסיטאות, על כל הנושא של - - -

קארין אלהרר: בסדר, רגע, זה לעניין השימוע שיש לרופין.

קארין אלהרר: לעניין יתר תכניות ההתכנסות של כלל האוניברסיטאות למסקנות ועדת גרונאו עד ה- 15 באפריל, את התכניות, להעביר בתוך שבועיים את תכניות העבודה של יחידת הבקרה והפיקוח לשנת 2016, אני מבינה שהיא גם עושה פעולות יזומות - - -

<קריאה: גם של הפיקוח.

קארין אלהרר: כולל שלב הפיקוח, כמובן, מה נעשָה עד לשלב זה.

קארין אלהרר: הועדה לא תפסיק לעסוק בנושא ולמי שתהה, דיון יתקיים בתחילת מושב הקיץ, שזה בסוף מאי, כי אני חושבת שיש פה חשיבות עצומה ויש פה שעת רצון.

קארין אלהרר: איכשהו הגענו למקום שבו יש שלושה גורמים, כולם התכנסו סביב אותו מסמך הבנות, אנחנו יוצאים לאיזושהי דרך בעניין המכינות.

קארין אלהרר: בעניין המוסדות החוץ תקציביים אני מאוד שמחה שגדי, אתה לוקח את זה ברצינות הדרושה ואנחנו רוצים לראות תוצאות.

קארין אלהרר: אני מודה לצוות מבקר המדינה שוב ולכל המשתתפים.

קארין אלהרר: הישיבה נעולה.